stanford-oval/wikipedia huggingface dataset:
Paini kesäolympialaisissa 2020 – miesten kreikkalais-roomalaisen painin 97 kg
Karsinnat

Olympiaturnaukseen osallistuu 16 painijaa. Karsinnat on jaettu kolmeen vaiheeseen. Ensimmäisessä vaiheessa on MM-kilpailut 2019, joista pääsee mukaan kuusi parasta urheilijaa. Toinen vaihe koostuu neljästä alueellisesta karsintaturnauksesta, joista jokaisesta pääsee kaksi urheilijaa. Alueet ovat Aasia, Amerikka, Eurooppa sekä Oseania ja Afrikka, jotka on yhdistetty yhdeksi alueeksi. Kolmas vaihe on maailmanlaajuinen karsintaturnaus, josta olympialaisiin pääsee kaksi painijaa. Yhdestä maasta saa osallistua korkeintaan yksi urheilija turnaukseen. Samoin maat, jotka ovat aikaisemmassa vaiheessa saaneet urheilijan olympiaturnauksiin, eivät saa osallistua kyseisen vaiheen kilpailuihin.
| Karsintatapa | Ajankohta | Paikat | Painijat1 |
| --- | --- | --- | --- |
| MM-kilpailut 2019 | 14. – 22. syyskuuta 2019 | 6 |  Musa Evloev (RUS)    Artur Aleksanyan (ARM)    Mikheil Kajaia (SRB)    Cenk İldem (TUN)    Tadeusz Michalik (POL)    Giorgi Melia (GEO) |
| Amerikka | 13.–15. maaliskuuta 2020 | 2 |  Gabriel Rosillo (CUB)    G'Angelo Hancock (USA) |
| Eurooppa | 18.–21. maaliskuuta 2021 | 2 |  Arvi Savolainen (FIN)    Kiril Milov (BUL) |
| Afrikka-Oseania | 2.–4. huhtikuuta 2021 | 2 |  Adem Boudjemline (ALG)    Haykel Achouri (TUN) |
| Aasia | 9.–11. huhtikuuta 2021 | 2 |  Mohammad Hadi Saravi (IRI)    Uzur Dzhuzupbekov (KGZ) |
| Karsintaturnaus | 6.–9. toukokuuta 2021 | 2 |  Alex Szőke (HUN)    Artur Omarov (CZE) |
1 Paikan maalleen varmistaneet painijat: maan olympiakomitea voi kuitenkin lähettää olympialaisiin toisen painijan.
Paini kesäolympialaisissa 2020 – miesten kreikkalais-roomalaisen painin 67 kg

Miesten 67 kg painoluokka kreikkalais-roomalaisessa painissa Tokion olympialaisissa 2020 kilpaillaan 3.–4. elokuuta Makuhari Messe Hall A:ssa. Kilpailuun osallistuu 16 painijaa.
Karsinnat

Olympiaturnaukseen osallistuu 16 painijaa. Karsinnat on jaettu kolmeen vaiheeseen. Ensimmäisessä vaiheessa on MM-kilpailut 2019, joista pääsee mukaan kuusi parasta urheilijaa. Toinen vaihe koostuu neljästä alueellisesta karsintaturnauksesta, joista jokaisesta pääsee kaksi urheilijaa. Alueet ovat Aasia, Amerikka, Eurooppa sekä Oseania ja Afrikka, jotka on yhdistetty yhdeksi alueeksi. Kolmas vaihe on maailmanlaajuinen karsintaturnaus, josta olympialaisiin pääsee kaksi painijaa. Yhdestä maasta saa osallistua korkeintaan yksi urheilija turnaukseen. Samoin maat, jotka ovat aikaisemmassa vaiheessa saaneet urheilijan olympiaturnauksiin, eivät saa osallistua kyseisen vaiheen kilpailuihin.
| Karsintatapa | Ajankohta | Paikat | Painijat1 |
| --- | --- | --- | --- |
| MM-kilpailut 2019 | 14. – 22. syyskuuta 2019 | 6 |  Ismael Borrero (CUB)    Artem Surkov (RUS)    Mate Nemeš (SRB)    Frank Stäbler (GER)    Fredrik Bjerrehuus (DEN)    Mohamed Ibrahim El-Sayed (EGY) |
| Amerikka | 13.–15. maaliskuuta 2020 | 2 |  Julián Horta (COL)    Alejandro Sancho (USA) |
| Eurooppa | 18.–21. maaliskuuta 2021 | 2 |  Ramaz Zoidze (GEO)    Bálint Korpási (HUN) |
| Afrikka-Oseania | 2.–4. huhtikuuta 2021 | 2 |  Souleymen Nasr (TUN)    Abdelmalek Merabet (ALG) |
| Aasia | 9.–11. huhtikuuta 2021 | 2 |  Mohammad Reza Geraei (IRI)    Ryu Han-su (KOR) |
| Karsintaturnaus | 6.–9. toukokuuta 2021 | 2 |  Karen Aslanyan (ARM)    Parviz Nasibov (UKR) |
| Kutsu |  | 1 |  Aker Al-Obaidi (EOR) |
1 Paikan maalleen varmistaneet painijat: maan olympiakomitea voi kuitenkin lähettää olympialaisiin toisen painijan.
Kilpailun palkintojen jako
Skye McCole Bartusiak

| Skye McCole Bartusiak> Henkilötiedot |
| --- | --- |
Koko nimi:  Skye McCole Bartusiak
Syntynyt: 28. syyskuuta 1992 Houston, Texas, Yhdysvallat
Kuollut: 19. heinäkuuta 2014 (21 vuotta) Houston, Texas
Ammatti:  lapsinäyttelijä
Näyttelijä
Aktiivisena:  1999–2014
Aiheesta muualla
www.skyemccolebartusiak.com
IMDb
Elonet
Skye McCole Bartusiak (28. syyskuuta 1992 Houston, Texas – 19. heinäkuuta 2014 Houston, Texas) oli yhdysvaltalainen lapsinäyttelijä. Hän aloitti näyttelemisen 7-vuotiaana ja teki muistettavat roolit elokuvissa Patriot (2000) ja Älä sano sanaakaan (2001) sekä televisiosarjassa 24. Tämän lisäksi hän vieraili useissa sarjoissa sekä televisioelokuvissa.
McCole Bartusiak kuoli vain 21-vuotiaana kotonaan Houstonissa 19. heinäkuuta 2014 lääkkeiden yliannostukseen. Kuolema todettiin vahingoksi.
Filmografia

| Vuosi | Elokuva | Rooli | Huomioita |
| --- | --- | --- | --- |
| 1999 | The Cider House Rules | Hazel |  |
| 1999 | Witness Protection | Suzie Batton | Televisioelokuva |
| 2000 | The Prophet's Game | Adele Highsmith lapsena |  |
| 2000 | Patriot | Susan Martin |  |
| 2000 | The Darkling | Casey Obold | Televisioelokuva |
| 2001 | Blonde | Norma Jeane Baker nuorena | Televisioelokuva |
| 2001 | Älä sano sanaakaan | Jessie Conrad |  |
| 2001 | Miehet elämässäni | Amelia 8-vuotiaana |  |
| 2001 | Kohtalokas kaulakoru | Dove | kohtaukset poistettu |
| 2002 | Flashpoint | Lizzie |  |
| 2002 | Tulessa syntynyt 2 | Charlie McGee nuorena | Televisioelokuva |
| 2002 | Beyond the Prairie: The True Story of Laura Ingalls Wilder | Rose Wilder | Televisioelokuva |
| 2003 | Love Comes Softly | Missie Davis | Televisioelokuva |
| 2004 | Kunniataistelu | Jackie lapsena |  |
| 2005 | Boogeyman | Franny |  |
| 2006 | Kill Your Darlings | Sunshine |  |
| 2009 | Wild About Harry | Daisy Goodhart |  |
| 2011 | Good Day for It | Rachel |  |
| 2012 | Sick Boy | Lucy |  |
| Vuosi | Sarja | Rooli | Huomioita |
| --- | --- | --- | --- |
| 1999 | Storm of the Century - myrskyn silmässä | Pippa Hatcher | 2 jaksoa |
| 1999 | Kunnian miehet | Rachel Sherkston | jakso: "Shakedown" |
| 1999 | Amyn lailla | Marcy Noble | jakso: "Presumed Innocent" |
| 2000 | Vain yksi elämä | Jessie | jakso: "Taking a Chance on Love" |
| 2000 | Frasier | tyttö piirustuksen kanssa | jakso: "The Three Faces of Frasier" |
| 2000 | Kova laki: Erikoisyksikkö | Jennifer | jakso: "Legacy" |
| 2001 | Enkelin kosketus | Sarah | jakso: "The Birthday Present" |
| 2002–2003 | 24 | Megan Matheson | 8 jaksoa |
| 2004 | George Lopez | L'il Bit | 2 jaksoa |
| 2005 | House | Mary Carroll | jakso: "Kids" |
| 2005 | Lost | Kate nuorena (ääni) | jakso: "Born to Run"; kreditoimaton |
| 2005 | C.S.I. | Susan Lester | jakso: "Bite Me" |
| 2007 | Kodinpuolustaja | Amber | jakso: "Fall from Grace" |
Sharp Dressed Man

| ”Sharp Dressed Man” ZZ Top |
| --- | --- | --- |

Singlen tiedot
 Albumilta: Eliminator
 Äänitetty : 1982
 Julkaistu: 1983
 Formaatti: 7"-single
 Tuottaja(t): Bill Ham
 Tyylilaji: hard rock, blues rock
 Kesto: 04.13
 Levy-yhtiö: Warner Bros.
Listasijoitukset
  8.    56.
ZZ Topin muut singlet
| ”Got Me Under Pressure” 1983 | ””Sharp Dressed Man”” 1983 | ”TV Dinners” 1983 |
Sharp Dressed Man on ”Gimme All Your Lovin'in” ja ”La Grangen” ohella ZZ Topin tunnetuimpia kappaleita. Se julkaistiin albumilla Eliminator. Kappaleesta tehtiin musiikkivideo, joka jatkaa siitä, mihin aiemmin samana vuonna julkaistun ”Gimme All Your Lovinin” video jäi. Singlen B-puolena toimi Dusty Hillin laulama ”I Got the Six”, joka julkaistiin myös Eliminatorilla.
Panama (täsmennyssivu)

Panama tarkoittaa seuraavia:
Panama, valtio Keski-Amerikassa
Panamá, maakunta Panaman valtiossa
Panamá, Panaman valtion ja Panamán maakunnan pääkaupunki
Panama, Van Halenin kappale vuodelta 1984
panama, palttinasta johdettu kudontasidos
henkilöitä:
Norman Panama (1914–2003), yhdysvaltalainen elokuvaohjaaja ja -käsikirjoittaja
Panama Rayo, oik. Teemu Vähäsarja (s. 1977), suomalainen rap-artisti ja tuottaja
Sofie From-Emmesberger

Sofie From-Emmesberger on suomalainen diplomaatti ja ulkoasiainneuvos. Hän on ollut Suomen edustaja EU:n poliittisessa ja turvallisuusasiain komiteassa 1.9.2015 alkaen. Sitä ennen hän oli Suomen suurlähettiläs Nairobissa Keniassa  vuosina 2011-2015 ensimmäisessä suurlähettilään tehtävässään. Hän aloitti ulkoministeriön palveluksessa vuonna 1996. Hän työskenteli ulkoministeriön ihmisoikeuspolitiikan yksikön päällikkönä vuodesta 2008, kunnes siirtyi Nairobiin.
From-Emmesberger on työskennellyt poliittisen osaston lisäksi kauppapoliittisella, oikeudellisella ja Afrikan ja Lähi-idän osastolla. Suomen ulkomaan-edustustoissa hän on työskennellyt Suomen pysyvässä edustustossa Euroopan neuvostossa Strasbourgissa ja suurlähetystössä Tel Avivissa.
Optical Transport Network

Optical Transport Network (OTN) on ITU-T:n mukaan valokuidulla yhdistetyistä elementeistä koostuva verkko, josta on annettu suositus G.872. ITU standardia G.709 kutsutaan "digitaaliseksi kääreeksi" yksikanavaisten SONET/SDH järjestelmien päälle. OTN voi kuljettaa useita muita liikennetyyppejä kuten Ethernet, Fibre Channel ja digitaalista videokuvaa.
Aiheesta muualla

G.872 : Architecture of optical transport networks (englanniksi)
G.709 : Interfaces for the optical transport network (englanniksi)
Optical Transport Network (OTN) Tutorial (PDF) (englanniksi)
Sherbro

Sherbro
Sherbron saari ympäristöineen Landsat-satelliittikuvassa (ajankohta 28.5.2000).
| --- | --- |
Muut nimet:  Sherbro Island
Sijainti:  Bonthen piirikunta, Eteläinen maakunta Sierra Leone
Vesialue:  Atlantin valtameri 
muokkaa - muokkaa wikitekstiä - muokkaa Wikidataa
Sherbro eli Sherbron saari (engl. Sherbro Island) on Sierra Leonen suurin saari, joka sijaitsee Atlantin valtameressä Sierra Leonen lounaisrannikolla Bonthen piirikunnassa, 120 kilometriä pääkaupunki Freetownista eteläkaakkoon. Saaren erottaa Afrikan mantereesta pohjoisessa Sherbrojoki ja idässä Sherbronsalmi.
Saari on noin 51 kilometriä pitkä ja 24 kilometriä leveä. Äärimmäisenä Sherbron saaren länsipäässä on Cape St. Ann ja länsipäässä Bonthen kaupunki, joka on saaren kaupallinen keskus. Pääelinkeinot saarella ovat riisinviljely ja kalastus. 1800-luvun alkupuolella saarella oli Britannian orjakaupan vastainen tukikohta. Saaren hankkivat vuonna 1861 haltuunsa Freetownin sherbrot. Shebrot ovat piirikunnan alkuperäisasukkaita.
Saari on paikallishallinnollisesti jaettu kolmeen osaan. Saaren länsiosa yhdessä pienempien lännenpuoleisten saarten (Turtle Islands, ”Kilpikonnasaaret”) kanssa muodostaa Deman päällikkökunnan (7 512 as. vuonna 2015, hallintokeskus Tissana). Saaren keski- ja itäosat ovat Sittian päällikkökuntaa (21 815 as., hallintokeskus Yonni). Lisäksi saaren itärannalla on Bonthen kaupunki, jossa asui 9 975 henkeä.
Bonthessa on kalastussatama ja vaatimaton maapohjainen lentokenttä.
Vuodesta 2019 saarelle on kaavailtu kehityshanketta nimellä "Sherbro Island City". Hankkeeseen kuuluisi esimerkiksi erityistalousalue ja uusiutuvien energianlähteiden, kuten maan ensimmäisen tuulivoimalapuiston rakennuttamista.
Aiheesta muualla

Trenchard, Tommy: Sierra Leone's layers of history Al Jazeera.  22.7.2015. (englanniksi)
Burton-Hill, Clemency: Sierra Leone: Paradise Regained The Guardian.  9.3.2008. (englanniksi)
Sofie Kirk Kristiansen

| Sofie Kirk Kristiansen> Henkilötiedot |
| --- | --- |
Syntynyt: 18. marraskuuta 1976 (ikä 47) Billund, Tanska
Muut tiedot
Omaisuus:  5,4 miljardia dollaria (3/2018)
Yritys:  Lego A/S
Sofie Kirk Kristiansen (s. 18. marraskuuta 1976 Billund, Tanska) on tanskalainen, joka on noussut julkisuuteen erityisesti perittyään merkittävän osan Lego-konsernista ja noustuaan tästä syystä miljardööriksi.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 351. rikkaimmaksi ihmiseksi. Tuolloin hänen varallisuudekseen arvioitiin oli 5,4 miljardia dollaria. Tämä vastasi 18,8 prosentin osuutta leluvalmistaja Lego A/S:sta. Hän on leluyhtymän neljättä omistajasukupolvea. Yhdessä isänsä (Kjeld Kristiansen), siskonsa (Agnete Kirk Thinggaard) ja veljensä (Thomas Kirk Kristiansen) kanssa Sofie Kirk Kristiansenilla on 75 prosentin omistusosuus leluyhtiöstä. Omistusta hallitaan holdingyhtiö Kirkbin välityksellä, ja kullakin osakkaalla on 25 prosentin osuus tästä holdingyhtiöstä. Kirkbin osakkaat omistavat myös 30 prosentin osuuden Merlin Entertainmentista (muun muassa Madame Tussauds -vahakabinetti), sekä sijoituksia kiinteistöihin ja tuulivoimapuistoihin. Kirk Kristiansen on aiemmin toiminut Lego-säätiön hallituksessa, muttei ollut enää jäsen huhtikuussa 2018. Säätiö omistaa 25 prosenttia leluvalmistajasta. Vuodesta 2005 lähtien hän on ollut Klelund-peurapuistoalueen omistaja ja johtaja.
Kirk Kristiansen on suorittanut alemman korkeakoulututkinnon (B.Sc., etnografia ja sosiaaliantropologia, 2001) Aarhusin yliopistossa. Vuosina 2001–2004 hän opiskeli metsänhoitoa Kööpenhaminan yliopistossa. Hän on eronnut (2014); avioliitosta on kaksi lasta.
Käännös suomeksi
Sivistyksellinen tutkiminen

Sivistyksellinen tutkiminen[lähde? ] eli englanniksi cultural probes (myös 'design probes') on tekniikkaselvennä, jolla innoitetaanselvennä muotoilukeksintöjä. Siinä kerätään tietoa kohderyhmän elämästä, ajatuksista ja arvoista. Tekniikan kehittivät Bill Gaver, Tony Dunne ja Elena Pacenti vuonna 1999.
Slovakian sosialistinen tasavalta

Tšekkoslovakia vuonna 1969
Slovakian sosialistinen tasavalta (slovakiksi Slovenská socialistická republika) oli nykyisen Slovakian virallinen nimi Tšekkoslovakiassa. Se oli olemassa tammikuusta 1969 maaliskuulle 1990.
Prahan kevään jälkeen 1968 Tšekkoslovakiassa suunnitteilla olleet ja tehdyt uudistukset pysäytettiin ja palautettiin. Ainoa poikkeus oli maan muuttaminen liittovaltioksi. Tšekkoslovakian jako Tšekin ja Slovakian sosialistiseen tasavaltaan astui voimaan 1. tammikuuta 1969. Liittovaltio oli vain näennäinen, sillä todellista valtaa piti kommunistinen puolue.
Samettivallankumouksen jälkeen 1990 nimestä pudotettiin termi sosialistinen pois ja Slovakia tunnettiin jatkossa nimellä Slovakian tasavalta, vaikka oli edelleen osa Tšekkoslovakiaa. Vuonna 1993 Slovakiasta tuli itsenäinen tasavalta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Slovak Socialist Republic
Shelley MacNamara

| Shelley MacNamara |
| --- | --- |

Henkilötiedot
Syntynyt: 1952 (ikä 71–72) Lisdoonvarna, Irlanti
Ammatti:  arkkitehti
Arkkitehti
Aktiivisena:  1976–
Koulutus:  University College Dublin
Merkittävät työt:  Universidad de Ingeniería y Tecnologían kampus ja Roentgen Building (käännä suomeksi)
Palkinnot
 Pritzker-palkinto (2020) 
Shelley MacNamara (s. 1952 Lisdoonvarna, Irlanti) on irlantilainen arkkitehti, joka on tehnyt 1970-luvulta asti yhteistyötä Yvonne Farrellin kanssa. He perustivat vuonna 1978 Grafton Architectsin ja saivat vuonna 2020 Pritzker-palkinnon.
Elämä ja ura

Shelley MacNamara syntyi Lisdoonvarnassa. Hän on kertonut, että hän alkoi ymmärtää arkkitehtuurin merkitystä, kun hän vieraili Limerickissä tätinsä luona. Täti asui suuressa 1700-luvulla rakennetussa talossa, ja siellä MacNamara näki tilan ja valon merkityksen rakennussuunnittelussa.
MacNamara opiskeli arkkitehtuuria University College Dublinissa. Siellä hän tapasi vuotta vanhemman Yvonne Farrellin, jonka kanssa hän aloitti pitkän yhteisen uran. He opiskelivat Dublinissa rationalististen arkkitehtien alaisuudessa. He valmistuivat vuonna 1976 ja saivat molemmat mahdollisuuden jatkaa siellä opettajina. MacNamara on toiminut vierailevana opettajana myös Oxford Brookes Universityssä, Mendrision arkkitehtuuriakatemiassa ja Oslon yliopistossa.
McNamara ja Farrell perustivat vuonna 1978 kolmen muun henkilön kanssa Grafton Architectsin. Vain he ovat jääneet jäljelle alkuperäisistä osakkaista. Heidän yhteistyöstään on syntynyt Irlantiin monia rakennuksia. Ensimmäisen kansainvälisen toimeksiannon Grafton Architects sai vuonna 2009, kun he suunnittelivat Luigi Bocconi -yliopiston Milanoon. Sen jälkeen he ovat suunnitelleet muun muassa Universidad de Ingeniería y Tecnologían kampuksen Limaan, Institut Mines-Télécomin rakennuksen Pariisiin ja Université Toulouse 1 Capitolen taloustieteen laitoksen Toulouseen. Näistä UTEC:n kampus on ertyisen tunnettu, ja se sai Royal Institute of British Architectsin ensimmäisen kansainvälisen palkinnon.
McNamara ja Farrell saivat vuonna 2020 arkkitehtuurin arvostetuimman palkinnon Pritzkerin. He voittivat myös Euroopan unionin Mies van der Rohe -arkkitehtuuripalkinnon (2022).
Aiheesta muualla

Grafton Architectsien kotisivut (englanniksi)
Sivistyneistö

Sivistyneistö tarkoittaa suomalaisessa kielenkäytössä korkeasti koulutettua tai sivistynyttä kansanosaa tai yhteiskuntaluokkaa. Sivistyneistöllä on hieman eri merkitys kuin älymystöllä, älymystö-termissä painottuu aatteellisuus; sivistyneistö-termissä koulutus tai sivistystaso, sekä myös kiinnostus korkeakulttuuriin. Pelkkä korkea koulutustaso, lukeneistoon kuuluminen, ei vielä tee ihmisestä kumpaakaan. Monissa muissa kielissä ei näitä termejä ole eroteltu.
Moderneissa yhteiskunnissa on sivistyneistö. Sivistyneistö on monien aatteiden ja keksintöjen taustalla.
Jo muinaisissa korkeakulttuureissa on ollut koulutettu kansanosa, jota on tarvittu esimerkiksi hallinnon tehtäviin.
Sini Manninen

Sini Lilja Kristiina Manninen (26. elokuuta 1944 Joensuu – 23. syyskuuta 2012 Pariisi) oli suomalainen kuvataiteilija, joka opiskeli Suomen Taideakatemian koulussa Ateneumissa vuosina 1965–1969. Suurin osa taiteilijan tuotannosta valmistui Ranskassa, jonne hän asettui vuonna 1973.
Sini Manninen hallitsi useita maalaustekniikoita (öljyvärimaalaus, akryyli, akvarelli, liitu, piirustus), mutta erityisesti naivismi oli hänelle mieleinen taidesuuntaus.
Perhe ja lapsuus

Sini Manninen syntyi Pohjois-Karjalassa Joensuussa Elis Mannisen ja Elisabethin (s. Budnik) nuorimpana lapsena. Lapsuutensa Manninen vietti Joensuussa, jossa hänen isänsä Elis toimi pappina. Perheen vapaa-ajan asunto sijaitsi kotikaupungin lähellä, muutaman kilometrin päässä Liperin keskustasta. Kesäpaikan luonto, sen värit ja eläimet olivat Manniselle loputon inspiraation lähde.
Vuonna 1965 Manninen muutti Helsinkiin ja aloitti opiskelut Suomen Taideakatemian koulussa Ateneumissa, josta hän valmistui vuonna 1969. Samalla vuosikurssilla opiskelivat muun muassa Saara Tikka, Inari Krohn, Tarja Unkari, Kari Lindström ja Risto Vilhunen.
Vuosina 1970–1973 Sini Manninen asui Norjassa, missä hän hankki elantonsa työskentelemällä sillitehtaassa. Vuosina 1970–1977 hän osallistui myös Oslon nuorten taiteilijoiden toimintaan.
Pariisilaiselämää

Norjassa Sini Manninen tutustui tulevaan elämänkumppaniinsa, ranskalaiseen kuvataiteilija Jacques Blankiin. Pariskunta asettui vuonna 1973 Pariisiin, Montmartren kaupunginosaan.
Pariisin vuosinaan Manninen osallistui useisiin näyttelyihin niin Ranskassa kuin muuallakin maailmalla. Arki kului Pariisin Montmartella Place du Tertren taiteilijatorilla, missä pariskunta maalasi ja myi töitään. Vuonna 1980 Manniselle myönnettiin Pariisin Taiteilijakaupungin säätiön apuraha. Samana vuonna syntyi pariskunnan ensimmäinen lapsi ja vuonna 1982 perhe kasvoi toisella lapsella.
Jacques Blankin isän Lucien Blankin kuoltua vuonna 1988, pariskunta päätti ryhtyä etsimään sopivaa paikkaa, missä tehdä taidetta ja kasvattaa lapsia.
Maalaiselämää

Vuonna 1990 perhe muutti Länsi-Ranskaan pieneen Confolens'n kaupunkiin Charenten alueelle. Siitä huolimatta pariskunta piti toimeentulon kannalta tarpeellisena säilyttää asuntonsa Pariisissa. Taiteilijat palasivat säännöllisesti Pariisiin työskennelläkseen Place du Tertrellä. Manninen osallistui useisiin yhteis- ja yksityisnäyttelyihin. Tämän lisäksi joitakin taiteilijan teoksia on esillä naivistisen taiteen museossa (Musée d'art naïf de Vicq) Île-de-Francessa sekä Matanzasin taidemuseossa Kuubassa (Museo de Arte de Matanzas).
Jälkeläiset

Taiteilijan kuoleman jälkeen perustettu yhdistys Sini’s Heart in Art päätti jatkaa taiteilijan ja hänen maalaustensa tunnetuksi tekemistä.
Liperissä, nuorena
Sini Manninen Montmartressa (Pariisi, 2012)
Slovakian presidentinvaalit 2014

Slovakian presidentinvaalien 2014 ensimmäinen kierros järjestettiin Slovakiassa 15. maaliskuuta 2014 ja toinen kierros 29. maaliskuuta 2014. Toiselle kierrokselle pääsivät Smer-SD puolueen ehdokas Robert Fico sekä sitoutumaton ehdokas Andrej Kiska.
Kiska voitti vaalien toisen kierroksen saatuaan 59,39 % äänistä.
Sivilisaatiohistoria

Sivilisaatiohistoria on uusi tieteenala, joka liikkuu aatehistorian, historianfilosofian, sosiaalihistorian ja historiallisen sosiologian alueilla.
Yksi sivilisaatiotutkimuksen uranuurtajista oli Max Weber.
Sofie Chydenius

Margareta Sophia (Sofie) Chydenius, o.s. Enbom (24. lokakuuta 1811 Oulu – 27. helmikuuta 1886 Helsinki) oli suomalainen kirjapainon johtaja.
Chydeniuksen vanhemmat olivat lääninrahastonhoitaja Johan Herman Enbom ja Christina Elisabeth Tulindberg. Hänen puolisonsa vuodesta 1832 oli yliopiston asiamies, revisionioikeuden ylikomissaari Anders Johan Chydenius. Toimittaja Anders Herman Chydenius, professori Johan Jakob Chydenius ja kirjapainon johtaja Emilia Chydenius olivat heidän lapsiaan.
Sofie Chydeniuksen puolison kuoltua 1865 perheen Helsingissä omistaman J. Simeliuksen perillisten kirjapaino siirtyi kuolipesälle ja sen johtajaksi tuli leski Sofie Chydenius vuoteen 1876. Käytännössä hän johti kirjapainoa aina kuolemaansa asti, vielä poika Anders Herman Chydeniuksen ollessa nimettynä muodollisesti sen johtajaksi. Kirjapainon tuotteista tärkeimpiä oli Finlands Allmänna Tidning -lehti jo vuodesta 1825 alkaen, mutta myös monet viralliset painotuotteet sekä oppikirjat ja lasten ja nuorten kirjat ja lehdet. Sofie Chydeniuksen johtama kirjapaino tuli tunnetuksi teknisistä uudistuksistaan ja investoinneistaan, mukaan lukien oma painotalo. Hänen kuoltuaan 1886 kirjapainon johtajaksi tuli tytär Emilia Chydenius.
Aiheesta muualla

Sofie Chydenius Biografiasampo.
Orimattilan aluelehti

| Orimattilan aluelehti |
| --- | --- |
Lehtityyppi:  sanomalehti
Kustantaja:  Keskisuomalainen Oyj
Julkaisija:  Hämeen Media Oy
Levikki:  10 310 kpl (ilmaisjakelu)
Päätoimittaja:  Sisko Ojajärvi
Kotikunta:  Hollola
Kotimaa:  Suomi
Sivukoko:  tabloid
Ilmestymistiheys:  1/viikko (keskiviikko)
Aiheesta muualla
Kotisivu
Orimattilan aluelehti on Hämeen Median kustantamiin Seutunelosiin kuuluva ilmaisjakelulehti. Lehden päätoimittaja on Sisko Ojajärvi ja toimittajana Riitta Teeriaho.
Painokseksi lehti ilmoittaa vuoden 2013 mediakortin mukaan 10 310 kappaletta, joka jakautuu Orimattilaan, Pukkilaan ja Artjärvelle.
Lehti edustaa lähes neljännestä Seutunelosten 39 539 kappaleen kokonaispainoksesta. Orimattilan Kuivannolle jaetaan myös Nastola-lehti.
Lehti alkoi ilmestymisensä uudelleen 1. joulukuuta 2004, kun Lahden seudun ilmaisjakelulehdet syksyllä 2003 yhdistänyt Seutuviikko purettiin. Tästä kuitenkin jäi Seutunelosille yhteinen päätoimittajuus.
Orimattilan kihlakunta

Orimattilan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Artjärvi, Myrskylä, Mäntsälä, Orimattila ja Pukkila. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.
Skyfall (kappale)

| ”Skyfall” Adele |
| --- | --- | --- |

Singlen tiedot
 Äänitetty : 2012; Abbey Road Studios, Lontoo
 Julkaistu: 5. lokakuuta 2012
 Tekijä(t): Adele ja Paul Epworth
 Tuottaja(t): Paul Epworth
 Tyylilaji: orkestraalinen pop
 Kesto: 04.46
 Levy-yhtiö: XL, Columbia
Adelen muut singlet
| ”Turning Tables” 2011 | ”Skyfall” 2012 | ”Hello” 2015 |
James Bond -elokuvasarjan muut singlet
| ”Another Way to Die” 2008 | ”Skyfall” 2012 | ”Writing’s on the Wall” 2015 |
Skyfall on englantilaisen laulaja-lauluntekijä Adelen esittämä tunnuskappale samannimisestä James Bond -elokuvasta vuodelta 2012. Kappaleen sävelsi ja sanoitti Adele yhdessä tuottaja Paul Epworthin kanssa ja se sisältää J. A. C. Redfordin orkestraation.
”Skyfall” julkaistiin 5. lokakuuta 2012 tasan kello 0:07 Britannian aikaa osana ”Global James Bond Day” -tapahtumaa, jolloin ensimmäisen Bond-elokuvan ilmestymisestä oli kulunut 50 vuotta. Kappale nousi nopeasti iTunesin latauslistan kärkeen ja ylsi Britannian singlelistan toiselle ja Billboard Hot 100:n kahdeksannelle sijalle. Kappaleen arvostelut olivat myönteisiä, ja se voitti useita palkintoja mukaan lukien Golden Globen sekä Oscar- ja Grammy-palkinnot.